Diari Oficial de la Generalitat Valenciana


Sumari del DOGV 4198, del 26-02-2002 (2002/1904)

Informació pública de la suspensió de l'atorgament de llicències urbanístiques per a la instal·lació y col·locació de tanques i cartells publicitaris, de l'Ajuntament de Petrer. Expedient número 33/2002.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4198

Data del DOGV
:   26-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/1904


Organisme emissor
:   Ajuntament de Petrer

Tipus de document
:   Anunci

Informació pública de la suspensió de l'atorgament de llicències urbanístiques per a la instal·lació y col·locació de tanques i cartells publicitaris, de l'Ajuntament de Petrer. Expedient número 33/2002. [2002/A1904]
  
En compliment del que disposa l'apartat A) de l'article 57.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es dóna compte que l'Ajuntament en ple, en sessió celebrada el dia 31 de gener del 2002, va adoptar acord de suspensió potestativa de l'atorgament de llicències en els següents termes:
  
Primer
  
Suspendre l'atorgament de llicències urbanístiques per a la instal·lació i col·locació de tanques i cartells publicitaris, a excepció dels institucionals i els corresponents a les promocions immobiliàries situats en la pròpia parcel·la a edificar, en el terme municipal de Petrer, a fi d'estudiar l'ordenació urbanística per a la seua implantació, que evite l'impacte visual i estètic en el paisatge urbà i rural del terme municipal.
  
Segon
  
Aquesta suspensió potestativa tindrà el termini màxim d'un any, a comptar des de la publicació de l'acord en el Diari Oficial de la Generalitat, sense perjuí del termini de suspensió automàtica que comporta la resolució, per la qual cosa es convoca el període d'informació pública de la nova ordenació, si és el cas.
  
Tercer
  
Ordenar la interrupció del procediment d'atorgament de llicències, presentats amb anterioritat a la publicació d'aquest acord, en cas d'existir.
  
Quart
  
Publicar aquest acord en el Diari Oficial de la Generalitat Valenciana, amb expressió dels recursos procedents en dret.
  
El que es publica per a general coneixement, advertint que contra el present acord que és definitiu en via administrativa, es pot interposar, amb caràcter potestatiu, indistintament i alternativament, els següents recursos:
  
- De reposició, davant del mateix òrgan que l'ha dictat, en el termini d'un mes, a partir de l'endemà al que es notifique.
  
- Contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptat des de l'endemà al que se li notifique, i en el supòsit d'haver interposat amb anterioritat el de reposició, comptats a partir de la notificació de la seua resolució expressa o de la seua desestimació presumpta, entenent-lo desestimat a falta de resolució i notificació expressa en el termini d'un mes des de la seua interposició. Sense que per a la interposició d'aquest recurs jurisdiccional córrega el termini el mes d'agost. Tot això, sense perjuí de poder utilitzar altres mitjans d'impugnació si ho estima convenient, i del que preveu respecte a la competència territorial dels jutjats i tribunals d'aquest orde que estableix l'article 14 de la Llei 29/1998, de 13 de juliol.